Á þessum tíma hefur hagvöxtur í Bandaríkjunum minnkað um 40% síðan snemma á árinu 2018 og í Kína er lækkunin 12% . Jóhann Þorvarðarson skrifar : Viðskiptastríð milli landa skila engu umfram óþvingaða samninga . Þau eru jafnvel hættuleg og geta leitt til stríðsátaka . Verslunar - og tollastríð Bandaríkjanna og Kína hefur staðið yfir í tvö ár . Á þessum tíma hefur hagvöxtur í Bandaríkjunum minnkað um 40% síðan snemma á árinu 2018 og í Kína er lækkunin 12% . Fyrra landið er enn þá með mikinn viðskiptahalla við útlönd á meðan Kína er áfram með sína jákvæðu stöðu gagnvart útlöndum . Neytendur beggja landa hafa haldið góðum dampi og eru áfram bjartsýnir . Vöxtur í smásölu í Kína vex enn þá í kringum 8% árlega og bandarískir neytendur eyða rúmlega 3% meira og hefur smásala aukist um 27% síðan í byrjun árs 2018 . Hér gætir enn þá jákvæðra áhrifa frá stjórnartíð Baraks Obama fyrrverandi forseta landsins . Stóra málið er aftur á móti að yfirlýstur tilgangur Bandaríkjanna með tollastríðinu var að draga úr og helst eyða viðskiptahallanum . Hann hefur ekki tekið neinum breytingum síðastliðin tvö ár . Fíllinn í viðhafnarstofu Bandaríkjanna er aftur á móti fjárlagahallinn sem er í sögulegu hámarki og vex hratt . Það er hættulegt ástand , svona einskonar bandarísk snjóhengja . Stærsti lánveitandi Bandaríkjanna er Kína þannig að þeir hafa eitthvað um það að segja hvernig hlutirnir eru í Bandarísku efnahagslífi . Þeir eru það stórir á gjaldeyrismarkaði , eiga mikið af dollurum , að þeir geta hreyft gengi dollarans þóknist þeim það í átt sem hagnast Kína en ekki endilega Bandaríkjunum . Hingað til hefur Kína sýnt ábyrgð í þessum efnum . Við skulum vona að svo verði áfram !